turjo4nis/wikipedia-bn-dump-20250701 huggingface dataset:
যদুনাথ সিংহ

যদুনাথ সিংহ (১৮৯২ – ১০ আগস্ট, ১৯৭৮) হলেন ভারতীয় ইতিহাসের একজন বিখ্যাত বাঙালি দার্শনিক তথা লেখক।

জন্ম ও পরিবার
যদুনাথ সিংহ পশ্চিমবঙ্গের বীরভূম জেলার কুরুমগ্রামে ১৮৯২ খ্রিষ্টাব্দে সিংহ পরিবারে জন্মগ্রহণ করেন। পরবর্তীকালে তারা মুর্শিদাবাদ ও কলকাতায় বসবাস করেন। যদুনাথ সিংহ এক শাক্ত বাঙালি হিন্দু পরিবারে জন্মগ্রহণ করেন। তাই তার জীবনে আধ্যাত্মিক অভিজ্ঞতার উন্মেষ ঘটে। তার শাস্ত্রীয় তন্ত্রশাস্ত্র ও তন্ত্র ভক্তির উপর বিশ্বাস ছিল। তিনি তন্ত্র শাস্ত্রকে দার্শনিক চিন্তার মাধ্যমে সার্বিকিকরণ করতে সচেষ্ট হন।

শিক্ষাজীবন
যদুনাথ সিংহ ১৯১৫ খ্রিষ্টাব্দে কলকাতা বিশ্ববিদ্যালয় থেকে দর্শনে বি.এ. পাশ করেন ও  ফিলিপ স্যামুয়েল স্মিথ ও ক্লাইন্ট মেমোরিয়াল পুরস্কারের জন্য আবেদন করেন। এরপর তিনি ১৯১৭ খ্রিষ্টাব্দে কলকাতা বিশ্ববিদ্যালয় থেকেই এম.এ. পাশ করেন এবং পরবর্তীতে ১৯৩৪ খ্রিষ্টাব্দে সেখান থেকেই পি.এইচ.ডি. করেন। এরপর বিভিন্ন প্রসিদ্ধ প্রকাশনা থেকে তিনি তার লেখা দর্শন ও অন্যান্য বিষয়ক বিভিন্ন বই প্রকাশ করেন। তার লেখা দুটি বই লন্ডনের M/s. Kegan Paul থেকে প্রকাশিত হয়। এরপর ডঃ সিংহ ভারতীয় দার্শনিক হিসেবে নিজেকে তুলে ধরেন। পরবর্তীতে তিনি আধ্যাত্মিক চেতনায় নিজের জীবন অতিবাহিত করেন।

রাধাকৃষ্ণণের সঙ্গে মোকদ্দমা
১৯২৯ খ্রিষ্টাব্দের জানুয়ারি মাসে অধ্যাপক যদুনাথ সিংহ ভারতের সারস্বত সমাজকে নাড়িয়ে দিয়ে সর্বপল্লী রাধাকৃষ্ণণের বিরুদ্ধে থিসিস চুরির অভিযোগে কলকাতা উচ্চ আদালতে মামলা করেন। যদুনাথ সিংহ প্রেমচাঁদ রায়চাঁদ বৃত্তির জন্য যে গবেষণাপত্রটি ইন্ডিয়ান সাইকোলজি অব পারসেপশন প্রথম ও দ্বিতীয় খণ্ড জমা দিয়েছিলেন, সেই গবেষণাপত্র থেকে ব্যাপকভাবে টুকে ধরা পড়েছিলেন রাধাকৃষ্ণণ।

১৯২৭ সালে প্রকাশিত হয়েছিল রাধাকৃষ্ণণের সাড়া জাগানো বই "ইন্ডিয়ান ফিলজফি"র দ্বিতীয় খণ্ড, যা ছিল ডঃ যদুনাথ সিংহের  গবেষণা পত্রটির পুনর্মুদ্রণ। ডঃ সিংহ এই চুরির বিষয়টি জানতে পারেন যখন ১৯২৮ সালে রাধাকৃষ্ণণের দ্য বেদান্ত অ্যাকর্ডিং টু শংকর অ্যান্ড রামানুজ নামে আরো একটি বই প্রকাশিত হয়। এই বইটি ছিল রাধাকৃষ্ণণের ইন্ডিয়ান ফিলজফি দ্বিতীয় খণ্ডের অষ্টম এবং নবম অধ্যায়ের একটি স্বতন্ত্র পুনর্মুদ্রণ। সেই বইটি থেকেই যদুনাথ সিংহ সবিস্ময়ে জানতে পারেন যে তার গবেষণার প্রথম দুটি অধ্যায় থেকে অনেক অনুচ্ছেদ খ্যাতনামা অধ্যাপক রাধাকৃষ্ণণ চুরি করেন।

ডঃ সিংহ মর্ডান রিভিউ পত্রিকায় রাধাকৃষ্ণণের এই চৌর্যবৃত্তির ইতিবৃত্ত তুলনামূলক ভাবে প্রকাশ করেন। সিংহপুরুষ যদুনাথ সিংহ মরিসন রিভিউ পত্রিকার মাধ্যমে ও কলকাতা হাইকোর্টে মামলা করে রাধাকৃষ্ণণের মতো মহান মানুষের প্রকৃত মুখোশ খুলে দেন। কলকাতা হাইকোর্ট এই মামলাটির রায় না বের করেই মামলার স্থগিতাদেশ দিয়ে দেন।

রচিত গ্রন্থ
 Indian Psychology Perception (১৯৩৪), পৃষ্ঠা: ৪০০
 A Manual Of Ethics (১৯৬২)
 Indian psychology 
 A History of Indian Philosophy, প্রথম খন্ড, সিংহ পাবলিসিং হাউস, ১৯৫৬, পৃষ্ঠা ৯১২
 History Of Indian Philosophy(১৯৩০) দ্বিতীয় খন্ড, 
 Outline Of Indian Philosophy, নিউ সেন্ট্রাল বুক এজেন্সি, ১৯৯৪
 The Philosophy of Vijnanabikshu, সিংহ পাবলিসিং হাউস, ১৯৭৬, পৃষ্ঠা:৭৩

তথ্যসমূহ

তথ্যসূত্র

পাদটিকা

বাঙালি দার্শনিক
বাঙালি হিন্দু
১৮৯২-এ জন্ম
১৯৭৮-এ মৃত্যু
কলকাতা বিশ্ববিদ্যালয়ের প্রাক্তন শিক্ষার্থী
বীরভূম জেলার ব্যক্তি
২০শ শতাব্দীর হিন্দু দার্শনিক ও ধর্মতত্ত্ববিদ
বাঙালি লেখক
বাঙালি ব্যক্তি
ইতালির অঞ্চলসমূহ

ইতালির প্রথম-স্তরের প্রশাসনিক বিভাগ হলো প্রদেশ বা 'রেজোনি' (ইতালীয়: regioni)। মোট প্রদেশের সংখ্যা ২০ টি, যার মধ্যে  ৫টি প্রদেশের স্বতন্ত্র স্বায়ত্তশাসন এর অধিকার আছে যা  সংবিধানের বিশেষ বিধি দ্বারা প্রদত্ত হয়েছে। 

ভালে দ'আওস্তা (আওস্তা ভ্যালি) ছাড়া বাকি সব প্রদেশগুলি বিভিন্ন অঞ্চলে বা 'প্রভিঞ্চে' (ইতালীয়: province) তে বিভক্ত। ভাষাগত সংখ্যালঘুদের সম্মানে , ট্রেনতিনো-আলতো আদিজে এবং ভালে দ'আওস্তা প্রদেশগুলিকে সরকারী ভাবে দ্বিভাষিক নামে ডাকা হয় যথা ট্রেনতিনো-আলতো আদিজে/সুড-টিরোল এবং ভালে দ'আওস্তা/ভ্যালে দা'ওস্ত।

তথ্যসূত্র 

প্র
প্র
ইতালির প্রশাসনিক অঞ্চল
দেশের প্রশাসনিক বিভাগসমূহের ক্রমের তালিকা
ফুলগাজী সরকারি কলেজ

ফুলগাজী সরকারি কলেজ  ফুলগাজী ফেনী    বাংলাদেশের একটি সরকারি কলেজ । এই কলেজটি ফুলগাজী  কলেজ  নামে পরিচিত। আধুনিক সুযোগ সুবিধা সহ শ্রেণীকক্ষ, গবেষণাগার, গ্রন্থাগার এবং সাধারণ কক্ষ রয়েছে। কলেজ রাজনৈতিক অস্থিরতা থেকে মুক্ত ফলে কলেজটি উপজেলার অন্যতম  কলেজের স্বীকৃতি পেয়েছে।

ইতিহাস
১৯৭২ সালে ফুলগাজী উপজেলা সদরের বাসুড়া গ্রামের অধিবাসী প্রয়াত পরেশ চৌধুরী প্রায় সাড়ে ৮ একর জমি কলেজের জন্য দান করেন। সেখানেই কলেজটি প্রতিষ্ঠা করা হয়।  ফেনী-পরশুরাম সড়কের ফুলগাজী উপজেলা পরিষদের পাশ দিয়ে আধা কিলোমিটার দূরত্বে একটি সুন্দর সড়ক কলেজ পর্যন্ত চলে গেছে। একাডেমিক ভবন, কলা ভবন, ব্যবসায় শিক্ষা ভবন ও বিজ্ঞান ভবনসহ চারটি ভবন রয়েছে।

প্রতিষ্ঠা
ফেনী জেলা শহরের অদূরে নিরিবিলি পরিবেশে অবস্থিত ফুলগাজী সরকারি কলেজ এই অঞ্চলে শিক্ষা বিস্তারে অগ্রণী ভূমিকা পালন করে আসছে। নানান সীমাবদ্ধতা সত্ত্বেও ছাত্র ছাত্রীদের সুপ্ত প্রতিভার বিকাশ, শারীরিক ও মানসিক গঠন বৃদ্ধি সর্বোপরি দেশের সুনাগরিক হিসেবে গড়ে তোলার লক্ষ্যে এই কলেজে প্রতি শিক্ষাবর্ষে নিয়মমাফিক সহপাঠ্যক্রমিক ও সহশিক্ষা কার্যক্রম অব্যাহত রয়েছে। এছাড়াও শৃঙ্খলা, নিয়মানুবর্তিতা ও সেবা ধর্মী কর্মকাণ্ডের অংশ হিসেবে রোভার স্কাউট এর মতো স্বেচ্ছাসেবা সংগঠন চালু রয়েছে।

অনুষদ সুমহ
উচ্চ মাধ্যমিক 
 মানবিক বিভাগ, 
 ব্যবসায় শিক্ষা, 
 বিজ্ঞান বিভাগ,

স্নাতক (পাস) 
 বি.এ, 
 বি.এস.এ. 
 বি.বি.এস,

সুযোগে সুবিধা  
শিক্ষার্থীদের জ্ঞানার্জনের চাহিদা পূরণের জন্য আছে সমৃদ্ধ লাইব্রেরী। জ্ঞানভিত্তিক সমাজ গঠন ও বিশ্বায়নের চ্যালেঞ্জ মোকাবেলায় তথ্যপ্রযুক্তি নির্ভর শিক্ষাব্যবস্থার কোন বিকল্প নেই। বর্তমান তথ্য প্রযুক্তিনির্ভর ডিজিটাল বাংলাদেশ গড়ার সরকারি প্রচেষ্টার অংশ হিসেবে এই কলেজে কম্পিউটার শিক্ষার জন্য অত্যাধুনিক একটি কম্পিউটার ল্যাব রয়েছে এবং ডিজিটল কন্টেন্ট নির্ভর পাঠদানের লক্ষ্যে চালু করা হয়েছে মল্টিমিডিয়া ক্লাশরুম ।

অবস্থান
ফেনী-পরশুরাম সড়কের ফুলগাজী উপজেলা পরিষদের পাশ দিয়ে আধা কিলোমিটার দূরত্বে একটি সুন্দর সড়ক কলেজ পর্যন্ত চলে গেছে।

আরও দেখুন
 সরকারি কলেজ
 বেসরকারি কলেজ
 জাতীয় বিশ্ববিদ্যালয়

তথ্যসূত্র

বহিঃসংযোগ
 মাধ্যমিক ও উচ্চশিক্ষা অধিদপ্তর

ফেনী জেলার মহাবিদ্যালয়
ফেনী জেলায় জাতীয় বিশ্ববিদ্যালয় অধিভুক্ত কলেজ
১৯৭২-এ প্রতিষ্ঠিত শিক্ষাপ্রতিষ্ঠান
পাকুড় জেলা

ঝাড়খণ্ড এর ২৪ টি জেলার মধ্যে পাকুড় একটি ৷ ১৯৯৪ খ্রীষ্টাব্দের ২৮ শে জানুয়ারী পুর্বতন সাহেবগঞ্জ জেলার দক্ষিণ মহকুমা পৃথক করে এই জেলাটি গঠন করা হয়৷ জেলাটি ঝাড়খণ্ড রাজ্যের সাঁওতাল পরগনা বিভাগের অন্তর্গত

অবস্থান
পাকুড় জেলার উত্তরে সাহেবগঞ্জ জেলা (ঝাড়খণ্ড) , পূর্বে মুর্শিদাবাদ জেলা (পশ্চিমবঙ্গ) ও বীরভূম জেলা (পশ্চিমবঙ্গ) , উত্তর পশ্চিমে গোড্ডা জেলা (ঝাড়খণ্ড) এবং দক্ষিণ পশ্চিমে দুমকা জেলা (ঝাড়খণ্ড) অবস্থিত ৷

প্রশাসনিক বিভাগ
জেলাটি ৬ টি তহশিল নিয়ে গঠিত৷ যথা -
পাকুড়
লিটিপাড়া
আমড়াপাড়া
হিরণপুর
মহেশপুর
পাকুড়িয়া

জনসংখ্যার উপাত্ত
২০১১ সালের জনগণনা অনুযায়ী পাকুড় জেলার জনসংখ্যা ৯০০৪২২। পাকুড় জেলার মোট জনসংখ্যা ফিজি দেশের জনসংখ্যা প্রায় সমান।  যার মধ্যে ৪৫২৬৬১ জন পুরুষ ও ৪৪৭৭৬১ জন নারী৷ ২০০১ সালের জনগণনা অনুযায়ী জেলাটির জনসংখ্যা ছিলো ৭০১৬৬৪ জন , অর্থাৎ জনবৃৃদ্ধির হার ২৮.৩৩% ৷

পর্যটন ও দর্শনীয় স্থান

যোগাযোগ

ভাষা
ঝাড়খণ্ড একটি বহুভাষিক রাজ্য হওয়ার দরুন পাকুড় জেলাটিও বহুভাষিক ও বহুসাংস্কৃৃতিক ৷ 
প্রধান ভাষাগুলি হলো বাংলা , সাঁওতালি , খোরঠা ও হিন্দী ৷

ধর্ম

তথ্যসূত্র

ঝাড়খণ্ডের জেলা
পাকুড় জেলা
ভারতের সংখ্যালঘু ঘনীভূত জেলা
ইতালির প্রদেশসমূহের পতাকা

ইতালির প্রদেশের পতাকার এই তালিকাটিতে আছে ২০ টি প্রদেশের পতাকা (পাঁচটি স্বায়ত্বশাসিত অঞ্চল সহ)। এই প্রদেশগুলোর নিজস্ব অভিজাতিক চিহ্ন আছে, পাশাপাশি তাদের নিজস্ব গনফালোন আছে;

প্রদেশসমূহ

স্বশাসিত প্রদেশসমূহ 

ইতালির সংস্কৃতি
ঝাল (ব্যঞ্জন)

ঝাল একপ্রকার সর্ষে বাঁটা, পাঁচফোড়ন, কাঁচালঙ্কা ও শুকনো লঙ্কা বাঁটা দিয়ে প্রস্তুত ব্যঞ্জন। ঝাল সাধারণত মাখা মাখা তরকারি হয়। ব্যঞ্জনটির নাম ঝাল হলেও তা প্রচন্ড ঝাল হয় না। আহারের সময় এটি সাধারণত ডাল ও তার অনুপানের পর খাওয়া হয়। বাংলাদেশে ঝাল স্বাদযুক্ত তরকারি কে ঝাল তরকারি বলা হয়।

আরও দেখুন 
 বাঙালি রন্ধনশৈলী
 মিশ্র রন্ধনশৈলী
 ইরাকি রন্ধনশৈলী
 ঝোল
 অম্বল
 শুক্তো
 ডালনা
 নুনেতে ভাতেতে

তথ্যসূত্র 

পশ্চিমবঙ্গের রন্ধনশৈলী
ওমর আহাম্মদ মজুমদার

ওমর আহাম্মদ মজুমদার় একজন বাংলাদেশী রাজনীতিবিদ। তিনি ১৯৮৮ সালের নির্বাচনে কুমিল্লা-১০ থেকে সংসদ সদস্য নির্বাচিত হন।

জন্ম ও শিক্ষা 
ওমর আহাম্মদ মজুমদার ০৮ই মার্চ, ১৯৩০ খ্রিঃ কুমিল্লা জেলার বাঙ্গড্ডা গ্রামে মজুমদার পরিবারে জন্মগ্রহণ করেন।

রাজনৈতিক জীবন 
জনাব ওমর আহাম্মদ মজুমদার ১৯৬৫ সাল থেকে ১৯৮৮ সাল পর্যন্ত ইউপি চেয়ারম্যান পদে অধিষ্ঠিত ছিলেন । ১৯৬৮ সালে তিনি তৎকালীন পূর্ব পাকিস্তানের চট্রগ্রাম অঞ্চলের শ্রেষ্ঠ চেয়ারম্যান হিসেবে স্বর্ণপদক লাভ করেন। ১৯৮৮ সালে কুমিল্লা-১০ (বৃহত্তর লাকসাম) আসনের জন্য ঝাঁকঝমকপূর্ণ উপ-নির্বাচনে সংসদ সদস্য প্রার্থী হিসেবে নির্বাচিত করলে তিনি বিপুল ভোটে প্রথমবারের মত সংসদ সদস্য নির্বাচিত হন। নাঙ্গলকোট উপজেলা প্রতিষ্ঠাতা এমপি ছিলেন।

তথ্যসূত্র
নওয়াব ফয়জুন্নেছা সরকারি কলেজ

নওয়াব ফয়জুন্নেছা সরকারি কলেজ বাংলাদেশের কুমিল্লা জেলার লাকসাম উপজেলার একটি সরকারি কলেজ। এই কলেজটি ফয়জুন্নেছা কলেজ নামে পরিচিত। আধুনিক সুযোগ সুবিধা সহ শ্রেণীকক্ষ, গবেষণাগার, গ্রন্থাগার এবং সাধারণ কক্ষ রয়েছে। কলেজ রাজনৈতিক অস্থিরতা থেকে মুক্ত ফলে কলেজটি উপজেলার অন্যতম  কলেজের স্বীকৃতি পেয়েছে।

ভর্তির যোগ্যতা 
উচ্চ মাধ্যমিক কোর্সে ভর্তির আবেদনের ক্ষেত্রে মাধ্যমিক স্কুল সার্টিফিকেট বা সমমানের পরীক্ষায়

 বিজ্ঞান বিভাগে ন্যূনতম জিপিএ ৪.৫০
 মানবিক বিভাগে ন্যূনতম জিপিএ ৩.০০
 ব্যবসায় শিক্ষা বিভাগে ন্যূনতম জিপিএ ৩.০০

থাকতে হয়।

ল্যাবসমূহ 
কলেজটিতে শিক্ষার্থীদের বিভিন্ন বিষয়ে ব্যবহারিক শিক্ষা প্রদানের যতেষ্ট ল্যাব রয়েছে।
 কম্পিউটার ল্যাব
 টাইপ ল্যাব
 সাইন্স ল্যব

অনুষদ সমূহ
উচ্চ মাধ্যমিক 
 মানবিক বিভাগ 
 ব্যবসায় শিক্ষা, 
 বিজ্ঞান বিভাগ,

স্নাতক 
 বি.এ
 বি.এস.এস
বি.এস.সি
 বি.বি.এস

স্নাতক (সম্মান)

 অর্থনীতি
 ইংরেজি
রাষ্ট্রবিজ্ঞান
প্রাণিবিদ্যা
গণিত
হিসাববিজ্ঞান
ব্যবস্থাপনা

গ্রন্থাগার
শিক্ষার্থীদের জ্ঞানার্জনের চাহিদা পূরণের জন্য আছে সমৃদ্ধ লাইব্রেরী।

সুযোগ সুবিধা  
ডিজিটাল কন্টেন্ট নির্ভর পাঠদানের লক্ষ্যে চালু করা হয়েছে মাল্টিমিডিয়া ক্লাশরুম।

আরও দেখুন
 সরকারি কলেজ
 বেসরকারি কলেজ
 জাতীয় বিশ্ববিদ্যালয়

তথ্যসূত্র

বহিঃসংযোগ

কুমিল্লা জেলায় জাতীয় বিশ্ববিদ্যালয় অধিভুক্ত কলেজ
বাংলাদেশের মহাবিদ্যালয়
বাংলার নবজাগরণের সঙ্গে যুক্ত শিক্ষাপ্রতিষ্ঠান
১৯৪৩-এ প্রতিষ্ঠিত শিক্ষাপ্রতিষ্ঠান
কুমিল্লা জেলার মহাবিদ্যালয়
বাংলাদেশে শিক্ষা
১৯৪৩-এ ব্রিটিশ ভারতে প্রতিষ্ঠিত
ডালনা

ডালনা এক প্রকার জনপ্রিয় নিরামিষ ব্যঞ্জন। ডালনায় আনাজ ডুমোডুমো করে কাটা হয়। অন্যান্য ব্যঞ্জনের থেকে ডালনার মুল পার্থক্য হল, ডালনায় প্রথমেই সাঁতলানো হয় এবং তারপর সেদ্ধ হয়। ছানার ডালনা, ধোকার ডালনা, ফুলকপির ডালনা বা ডুমুরের ডালনা অতি জনপ্রিয়।

নামকরণ 
একটি মত অনুসারে 'ডালনা' শব্দের উৎপত্তি সংস্কৃত 'সন্তোলন' অর্থাৎ সাঁতলানো থেকে - সন্তোলন > সাঁতলানা > তলনা > ডালনা। ঋতেন্দ্রনাথ ঠাকুরের মতে ঢালিবার যোগ্য তরল ব্যঞ্জন হওয়ার জন্য ডালনা নাম হয়েছে। 'বাংলা শব্দকোষ' অনুসারে ডালনা হল দলিত করিয়া রাঁধা তরকারি। এককালে ডালনা রান্না করা হত তরকারির আলুকে দলে একটু আঠা আঠা করে। আলুকে দলাই করা হত বলে দালনা বা ডালনা। ঠাকুমা-দিদিমারা বলতেন ডালের মত পাতলা নয় বলে ব্যঞ্জনটিকে বলা হত 'ডাল না', তার থেকে ডালনা।

উপকরণ ও প্রণালী 
ডালনার মূল উপকরণ আনাজ বা সবজি। ঋতু অনুযায়ী ডালনার সবজি ব্যবহার করা হয়। সাধারণ আলু, পেঁপে, ওলকচু, ফুলকপি থেকে অপেক্ষকৃত অপ্রচলিত বাঁশ কোঁড়া, পানিফল, পলতা, ডুমুর ইত্যাদির ডালনায় ব্যবহার করা হয়। রেণুকাদেবী চৌধুরাণী তার 'রকমারি নিরামিষ রান্না'য় ২৭ প্রকারের ডালনার কথা উল্লেখ করেছেন। তার মধ্যে রয়েছে আনারস, তরমুজের খোলা, সুপুরি গাছের মাথার নরম অংশের ডালনার বর্ণনা রয়েছে।

আরও দেখুন 
 বাঙালি রন্ধনশৈলী
 মিশ্র রন্ধনশৈলী
 ইরাকি রন্ধনশৈলী
 ঝোল
 ঝাল
 অম্বল
 শুক্তো
 নুনেতে ভাতেতে

তথ্যসূত্র 

পশ্চিমবঙ্গের রন্ধনশৈলী
বাংলাদেশী রন্ধনশৈলী
বাঙালি রন্ধনশৈলী
ভারতীয় রন্ধনশৈলী
রবার্ট জে. শ্যাসল

রবার্ট "বব" শ্যাসল ছিলেন ১৯৮৫ সালে প্রতিষ্ঠিত ফ্রি সফটওয়্যার ফাউন্ডেশনের (এফএসএফ) অন্যতম প্রতিষ্ঠাতাকালীন পরিচালক। শ্যাসল মুক্ত সফটওয়ার ফাউন্ডেশনের একজন তথ্য সংগ্রাহকও ছিলেন। ফ্রি সফটওয়্যার বিষয়ক একজন পূর্ণদিবস বক্তা হিসেবে তিনি এফএসএফ থেকে অবসর নেন।

জীবনী
রবার্ট বব শ্যাসল ২২ আগস্ট ১৯৪৬ সালে বেনিংটন, ভিটিতে জন্মগ্রহণ করেন। ২০১০ সালে তিনি প্রগেসিভ সুপারনিউক্লিয়ার প্যালসিতে (PSP) আক্রান্ত হন, এবং এই রোগে ভুগে ২০১৭ সালের ৩০ জুন মৃত্যুবরণ করেন।

গ্রন্থতালিকা

তথ্যসূত্র

বহিঃসংযোগ
 একটি 30 মিনিট অডিও সাক্ষাৎকার সঙ্গে রবার্ট 
 একটি অনলাইন কপি নিয়ে "সফটওয়্যার ফ্রিডম: একটি ভূমিকা"
 একটি অনলাইন কপি "একটি ভূমিকা প্রোগ্রামিং Emacs ব্যর্থ"
 রাজস্ব রবার্ট জে শ্যাসলের উপর এম. ব্র্যাডলি Kuhn এর ব্যক্তিগত ব্লগ
 রাজস্ব রবার্ট জে শ্যাসল সফটওয়্যার স্বাধীনতা সংরক্ষণ ওয়েবসাইট
 রবার্ট জে Chassell এর লেখা হয়, এ রিচার্ড এম স্টলম্যানের ব্যক্তিগত ওয়েবসাইট

১৯৪৬-এ জন্ম
২০১৭-এ মৃত্যু
পিটারহাউস, কেমব্রিজের প্রাক্তন শিক্ষার্থী
বানৌজা পেকুয়া

বানৌজা পেকুয়া (পূর্ব নাম: বানৌজা শেখ হাসিনা)  বাংলাদেশ নৌবাহিনীর একটি  নৌ-ঘাঁটি । এটি বাংলাদেশ নৌবাহিনীর প্রথম পূর্ণাঙ্গ ডুবোজাহাজ ঘাঁটি। এটি ২০ মার্চ ২০২৩ কমিশনিং লাভের মাধ্যমে নৌবাহিনীতে আনুষ্ঠানিকভাবে অপারেশনাল কার্যক্রম শুরু করে।

ইতিহাস
১২ মার্চ ২০১৭ তৎকালীন প্রধানমন্ত্রী শেখ হাসিনা উপকূলীয় শহর কক্সবাজারের পেকুয়ার মগনামায় ডুবোজাহাজ ঘাঁটির ভিত্তি স্থাপন করেন। সাবমেরিন ঘাঁটিটি ২০ মার্চ ২০২৩ কমিশনিং লাভের মাধ্যমে নৌবাহিনীতে আনুষ্ঠানিকভাবে অপারেশনাল কার্যক্রম শুরু করে।

তথ্যসূত্র

বাংলাদেশ নৌবাহিনীর ঘাঁটি
২০২৩-এ বাংলাদেশে প্রতিষ্ঠিত
আমিনুর রহমান সুলতান

আমিনুর রহমান সুলতান (জন্ম ৩১ ডিসেম্বর ১৯৬৪) একজন কবি ও প্রাবন্ধিক। তিনি বাংলাদেশ লোক ও কারুশিল্প ফাউন্ডেশনের পরিচালক হিসেবে কর্মরত ছিলেন। এর আগে তিনি বাংলা একাডেমির পরিচালক হিসাবে তার কর্মজীবন শেষ করেন।  ফোকলোরে বিশেষ অবদানের জন্য তিনি ২০২১ সালের বাংলা একাডেমি সাহিত্য পুরস্কার অর্জন করেন।

প্রারম্ভিক জীবন 
আমিনুর ১৯৬৪ সালের ৩১ ডিসেম্বর ময়মনসিংহ জেলার কাঁচামাটিয়ার ঈশ্বরগঞ্জ উপজেলার খৈরাটি গ্রামে জন্মগ্রহণ করেন। তার পিতার নাম আজিজুর রহমান এবং মাতা খোদেজা খাতুন। আমিনুর রহমান সুলতান রাজশাহী বিশ্ববিদ্যালয় থেকে বাংলা ভাষা ও সাহিত্যে ১৯৮৭ সালে স্নাতক (সম্মান) ও ১৯৮৮ সালে স্নাতকোত্তর ডিগ্রি লাভ করেন এবং ২০০১ সালে পিএইচ.ডি. উপাধি লাভ করেন।

প্রকাশিত গ্রন্থ

প্রবন্ধ ও গবেষণাগ্রন্থ 
 বাংলাদেশের কবিতা ও উপন্যাস : মুক্তিযুদ্ধের চেতনা (১৯৯৬)
 রাজনৈতিক চেতনা : বাংলাদেশের কবিতা (১৯৯৮)
 বাংলাদেশের উপন্যাস : নগরজীবন ও নাগরিক চেতনা (২০০৩)

কবিতাগ্রন্থ 
 জলের সিঁড়িতে পা (১৯৮৮)
 ফিরে যাও দক্ষিণা চেয়ো না (১৯৯০)
 চরের তিমিরে ডুবে যায় নদী (২০০০)
 মৃন্ময় মুখোশ (২০০৩)
 পানসি যাবে না সাঁতার যাবে (২০০৭)
 সাধুর কর (২০১০)
 কবিতাসংগ্রহ (২০১০)

কাব্যনাটক 
 ঘর বারান্দার আলোআধার (২০০৬)।

পুরস্কার ও সম্মাননা 
 ময়মনসিংহ লোকসাহিত্য ও সংস্কৃতি পুরস্কার (২০০৬)
 ময়মনসিংহ সাহিত্য সাংস্কৃতিক সংস্থা সম্মাননা (১৯৯০)
 কবিতা সংক্রান্তি সম্মাননা (২০০৭)

তথ্যসূত্র 

১৯৬৪-এ জন্ম
জীবিত ব্যক্তি
ময়মনসিংহ জেলার ব্যক্তি
বাংলা একাডেমি সাহিত্য পুরস্কার বিজয়ী
বাঙালি লেখক
ইরানের আর্মেনীয় গির্জাসমূহ

আর্মেনীয় মনাস্টেরি সমূহ , হল ইরানের মধ্যে অবস্থিত পশ্চিম আজারবাইজান এবং পূর্ব আজারবাইজান প্রদেশের তিনটি আর্মেনীয় গীর্জা যা প্রতিষ্ঠিত হয় খ্রিস্টাব্দ সপ্তম এবং চতুর্দশ শতাব্দীতে। এইগুলো হল সেন্ট থ্যাডিয়াস আশ্রম, সেন্ট স্টেফানোস আশ্রম, এবং জর্জর চ্যাপেল। ৮ জুলাই, ২০০৮ এ ওয়ার্ল্ড হেরিটেজ কমিটির ৩২তম অধিবেশনে ইউনেস্কো'র ওয়ার্ল্ড হেরিটেজ তালিকায় সাংস্কৃতিক ঐতিহ্য হিসেবে এটি তালিকাভুক্ত হয়। তিন গীর্জাগুলির মোট এলাকা,  এবং ইউনেস্কোর মানদণ্ড নং (ii), (iii), এবং (vi) এ তালিকাভুক্ত করা হয়েছে আর্মেনীয় স্থাপত্য এবং ঐতিহ্যের অসাধারণ প্রদর্শশনীর জন্য। এছাড়াও এটি ওই অঞ্চলে আর্মেনীয় সংস্কৃতির বিস্তারের একটি মুখ্য কেন্দ্র এবং সেন্ট থ্যাডিয়াসের, যিনি আর্মেনীয় ধর্মীয় ঐতিহ্যের একজন প্রমুখ ব্যক্তিত্ব, তাঁর তীর্থযাত্রাকেন্দ্র হিসাবে পরিচিত। বর্তমানে এই গীর্জাগুলি হল প্রাচীন আর্মেনীয় সংস্কৃতির দক্ষিণ-পূূর্ব প্রান্তের দৃষ্টান্ত।

ইরানের বিশ্ব ঐতিহ্যবাহী স্থান
ঈশ্বরগঞ্জ মুক্ত দিবস

ঈশ্বরগঞ্জ মুক্ত দিবস ৯ ডিসেম্বর। ১৯৭১ সালের এই দিনে ঈশ্বরগঞ্জ থানা পাকিস্তানি হানাদার মুক্ত হয়েছিল।

প্রেক্ষাপট 
১৯৭১ সালের ৯ ডিসেম্বর ময়মনসিংহের ঈশ্বরগঞ্জ থানা পাক হানাদার মুক্ত হয়েছিল। রক্ত ঝরা সেই উত্তাল দিনে দামাল ছেলেরা দেশকে শত্রুমুক্ত করার দীপ্ত শপথ নিয়ে ঝাঁপিয়ে পড়েছিল মহান মুক্তিযুদ্ধে। নিজ থানাকে শত্রুমুক্ত করতে একাত্তরের ১৬ অক্টোবর রাতে কাজী আলম, আলতাব ও হাবিবুল্লাহ খান ওই তিন কোম্পানির মুক্তিসেনারা ময়মনসিংহ, ভৈরব রেল-লাইনে মাইজহাটি ব্রিজটি ডিনামাইট ছুড়ে বিধস্তসহ টেলিফোন লাইন বিচ্ছিন্ন করার পর ময়মনসিংহ-কিশোরগঞ্জ মহাসড়কের রামগোপালপুরের কটিয়াপুরি ব্রিজটি বিধস্ত করতেই ভোর হয়ে যায়। প্রর্ত্যুষে মুক্তিসেনারা নিরাপদ স্থানে আশ্রয় নিলেও মুক্তিযোদ্ধা সংগঠক হাসিম উদ্দিন আহাম্মদের পরামর্শে থানা আক্রমণণের সিদ্ধান্ত নেয় । ওই তিন কোম্পানির মুক্তিসেনারা সড়ক পথে অগ্রসর হয়ে ঈশ্বরগঞ্জের দওপাড়া শ্বসান ঘাটে এসে তিন ভাবে বিভক্ত হয়ে পরিকল্পনা অনুযায়ী প্লাটুন কমান্ডার কাজী হাসানুজ্জামান হীরুর গ্রুপ সোনালি ব্যাংক সম্মুখে, হাবিবুর রহমান হলুদের গ্রুপ চরহোসেনপুর নলুয়া পাড়া মসজিদের পাশ থেকে, আব্দুস ছাওার ও মতিউর রহমানের গ্রুপ থানার পেছন থেকে থানা আক্রমণ করেন। পাকহানাদারদের সাথে শুরু হয় তুমুলযুদ্ধ। মুক্তিযোদ্ধাদের পরিকল্পনায় ত্রুটির কারণে ভেঙে পড়ে যুদ্ধের চেইন অব কমান্ড। ফলে তাদের যুদ্ধ অভিযান ব্যর্থ হয়। এ সময় সম্মুখযুদ্ধে পাকহানাদার ও রাজাকার আলসামসদের হাতে প্রাণ দেন ৭ মুক্তিযোদ্ধা।
এ যুদ্ধে শহীদ হন বীর মুক্তিযোদ্ধা শামসুল হক, আব্দুল মান্নান, আব্দুল খালেক, দুলাল, মতিউর রহমান, আবু তাহের ও হাতেম আলী।
শহীদদের রক্তের বদলা নিতে মুক্তিযোদ্ধারা ৮ ডিসেম্বর পুনরায় সুসংগঠিত হয়ে ঈশ্বরগঞ্জ থানা আক্রমণের সিদ্ধান্ত নেন। ভয়াবহ আক্রমণের মুখে পাকহানাদাররা ভীত হয়ে গভীর রাতে থানা ছেড়ে পালিয়ে যায়। যুদ্ধ ছাড়াই শত্রুমুক্ত হয় ৯ ডিসেম্বর ঈশ্বরগঞ্জ। তাই ঈশ্বরগঞ্জবাসীর কাছে এ দিনটি অত্যন্ত গর্বের ও আনন্দের । ওই দিনে মুক্তিযোদ্ধা সংসদ কমান্ড কার্যালয়ে উড়েছিলো স্বাধীনতার পতাকা। ঈশ্বরগঞ্জ মুক্ত দিবস উপলক্ষে

মুক্তিযোদ্ধা সংসদ বিভিন্ন কর্মসূচী গ্রহণ করে।

সংশ্লিষ্ট অঞ্চল 
ঈশ্বরগঞ্জ ছাড়াও এ দিনে যেসকল জায়গা শত্রুমুক্ত হয় -

 পূর্বধলা : ১৯৭১ সালের এই দিনে নেত্রকোণার পূর্বধলা উপজেলা শত্র“মুক্ত হয়। মুক্তিযোদ্ধা ও মুক্তিকামী জনতার যৌথ আক্রমণে পাকহানাদার বাহিনী ৮ ডিসেম্বর রাতে পূর্বধলা থেকে পালিয়ে যায়।
 অভয়নগর : এই দিনে পাকহানাদার বাহিনীর কবল থেকে অভয়নগর উপজেলা মুক্ত হয়।
 সাঁথিয়া : ওইদিন পাকসেনারা পাবনা থেকে এসে সাঁথিয়ায় ঢোকার চেষ্টা করে। পুনরায় আক্রমণের আশংকায় মুক্তিযোদ্ধারা আগে থেকে সাঁথিয়া-মাধপুর সড়কের নন্দনপুর জোড়গাছার মাঝখানের ব্রিজটি উড়িয়ে দিয়ে বাংকার করে সেখানেই অবস্থান করতে থাকে। 
 কাউনিয়া : ১৯৭১ সালের এই দিনে এক রক্তক্ষয়ী সশস্ত্র যুদ্ধের মধ্য দিয়ে পাকহানাদার বাহিনীকে পরাস্ত করে মুক্তিকামী মুক্তিযোদ্ধারা।
 নেত্রকোণা : এ দিন মুক্তিযোদ্ধাদের চতুর্মুখী আক্রমণের মুখে হানাদার বাহিনী শহর ছেড়ে পালিয়ে যাওয়ার পথে মোক্তারপাড়া ব্রিজ সংলগ্ন কৃষি ফার্মের কোনায় মুক্তিযোদ্ধাদের সঙ্গে পাক হানাদারদের মরণপণ লড়াই হয়।
 পাইকগাছা (খুলনা): ১৯৭১ সালের এদিনে ১৫৫ জন রাজাকার আত্মসমর্পণ করলে কপিলমুনি মুক্ত হয়।

তথ্যসূত্র 

বাংলাদেশের স্বাধীনতা যুদ্ধের ফলাফল
ঈশ্বরগঞ্জ উপজেলা
বিল ডাকাতিয়া

বিল ডাকাতিয়া বা ডাকাতিয়া বিল(পশ্চিমা বাহিনীর নদী নামেও পরিচিত) বাংলাদেশের খুলনা জেলার উত্তর-পূর্বাঞ্চলে অবস্থিত একটি নিম্নাঞ্চল।  এই বিল গাঙ্গেয় জোয়ারভাটা বিধৌত বদ্বীপীয় সমভূমির অন্তর্গত। খুলনা মহানগরীর খানজাহান আলী ও আড়ংঘাটা থানা এবং জেলার ডুমুরিয়া ও ফুলতলা এবং যশোরের কেশবপুর, মণিরামপুর ও অভয়নগর উপজেলার অভ্যন্তরের প্রায় ত্রিশ হাজার একর জমি নিয়ে গঠিত বিল ডাকাতিয়া। দেশের দ্বিতীয় বৃহত্তম এ বিলটি আশির দশকে স্থানীয় মানুষের জন্য অভিশাপ হিসাবে দেখা দেয়।

নামকরণ 
বাংলাদেশের তিনটি বড় বিলের মধ্যে একটি হচ্ছে বিল ডাকাতিয়া। বাকি দুটি হচ্ছে, চলনবিল ও তামাবিল। প্রচলিত মতে, ডাকাতিয়া বিলের মধ্যে দিয়ে প্রবাহিত নদীতে চলাচলকারী মানুষের মালামাল ডাকাতরা ডাকাতি করে নিতো। এ কারণে এই এলাকাকে ডাকাতপাড়া এবং এই বিলকে ডাকাতিয়া বিল নামে ডাকা হয়।

অবস্থান ও আয়তন 
বিলটি খুলনা জেলার ডুমুরিয়া ও ফুলতলা উপজেলার প্রশাসনিক সীমান্তের ৮৯°২০´ পূর্ব থেকে ৪৮°৩৫´ পূর্ব দ্রাঘিমাংশ এবং ২২°৪৫´ উত্তর থেকে ২৩°০০´ উত্তর অক্ষাংশের মধ্যে অবস্থিত। পোল্ডারটির মোট এলাকা প্রায় ১৯,৪৩০ হেক্টর। এর মধ্যে সর্বোচ্চ ৯,০০০ হেক্টর বা মোট এলাকার প্রায় ৫০% স্বাভাবিকভাবে পানির নিচে থাকে।

জলবায়ু 
এই অঞ্চলের জলবায়ুর বৈশিষ্ট্য হচ্ছে ভ্যাপসা গরম ও মৃদু শীত। সর্বোচ্চ ও সর্বনিম্ন তাপমাত্রা সাধারণত ২৯° সেলসিয়াস থেকে ৪০° সেলসিয়াস  এবং ৭° সেলসিয়াস  থেকে ২৫° সেলসিয়াসের মধ্যে ওঠানামা করে। এই এলাকায় বাৎসরিক গড় বৃষ্টিপাতের পরিমাণ ১,৭৫০ মিমি। শুকনা মৌসুমে গড় আপেক্ষিক আর্দ্রতার পরিমাণ ৭৫%। স্বাভাবিক অবস্থায় অঞ্চলটি সোলমারি, হামকুরা, হরি, সাল্টা, ভাদ্র ও ভৈরব নদীর পানিতে সিঞ্চিত হয়ে থাকে।

জলাবদ্ধতা 
প্রায় সাড়ে ৯ হাজার হেক্টর জমির বিল ডাকাতিয়ায় ৮০’র দশকেও ফসল হতো তিনটি। ১৯৮৪ সালে বন্যায় বিল ডাকাতিয়া অঞ্চল প্লাবিত হয়। স্থানীয় অধিবাসীরা সাতক্ষীরা সড়কের শলুয়া এবং আমভিটা বেড়িবাধে আশ্রয় নেয়। দুর্যোগে ৭৬ হাজার একর জমির ফসল নষ্ট হয়। ১২ বছর ধরে জলাবদ্ধতা স্থায়ী হয়।

১৯৮৮ সালে কৃষক সংগ্রাম সমিতি এবং বিল ডাকাতিয়া অঞ্চলের সাংস্কৃতিক গোষ্ঠী বিশ হাজার লোকের সমন্বয়ে জেলা প্রশাসকের কার্যালয় ঘেরাও করে এই এলাকাকে দুর্গত এলাকা ঘোষণার দাবি জানান। তৎকালীন শাসক এরশাদ সরকার ৬৮ কোটি টাকার প্রকল্প করে গ্রহণ করলেও জলাবদ্ধতা নিরসনে ব্যর্থ হয়। ১৯৯০ সালের ১৮ সেপ্টেম্বর থুকড়া বাজারে মহাসমাবেশের ডাক দিলে সরকার ১৪৪ ধারা জারি করে এবং ১৬০০ পুলিশ মোতায়েন করে। এই বাধা অতিক্রম করে মহাসমাবেশ সফল করে। কৃষক সংগ্রাম সমিতির নেতৃত্বে ১৮ই সেপ্টেম্বর বিল ডাকাতিয়ায় অবাধ জোয়ার ভাটার র্কাযকর কৃষক জনতার আন্দোলন সফল করে। এই দিনটিকে বিল ডাকাতিয়া দিবস হিসেবে পালন করে ডুমুরিয়াবাসী।

পানি উন্নয়ন বোর্ডের (পাউবো) ইমার্জেন্সি অ্যাকশন প্ল্যানের আলোকে ১৯৯২-৯৩ সালে নেয়া হয় খুলনা-যশোর নিষ্কাশন পুনর্বাসন প্রকল্প (কেজেডিআরপি)। এর আগে আরো দুটি প্রকল্প গ্রহণ করা হয়। কিন্তু সরকারি প্রায় প্রতিটি প্রকল্পই ব্যর্থতায় পর্যবসিত হয়। তবে শলুয়া স্লুইচ গেট হতে কৈয়া নদী খনন এবং শলুয়া থেকে বিল ডাকাতিয়ার মাঝখান দিয়ে ফুলতলা উপজেলার জামিরা পর্যন্ত ৮০ ফুট চওড়া খালটি খননের পর থেকেই বিল ডাকাতিয়ার পানি নিষ্কাশন শুরু হয়।

তথ্যসূত্র 

বাংলাদেশের জলাভূমি
খুলনা জেলা
বাংলাদেশের বিল
বাংলাদেশের জলরাশি
পানিয়ারূপ উচ্চ বিদ্যালয়

পানিয়ারূপ উচ্চ বিদ্যালয় প্রতিষ্ঠানটি এলাকাবাসীর যৌথ উদ্যোগে প্রতিষ্ঠা লাভ করে। এটি কায়েমপুর ইউনিয়নের একমাত্র উচ্চ বিদ্যালয়।

ব্রাহ্মণবাড়িয়া জেলার বিদ্যালয়
মিইউআই

মিইউআই (, মি ইউজার ইন্টারফেসের সংক্ষিপ্ত রূপ) স্মার্টফোন ও ট্যাবলেটের জন্যে শাওমি কর্তৃক ডেভেলপকৃত একটি স্টক ও আফটারমার্কেট  ফার্মওয়্যার। ফার্মওয়্যারটি গুগলের অ্যান্ড্রয়েড অপারেটিং সিস্টেমের উপর ভিত্তি করে নির্মিত। মিইউআইয়ে থিমিং সমর্থনের মত বাড়তি কিছু সুবিধা রয়েছে।

শাওমি অনেকগুলো স্মার্টফোনই এপর্যন্ত বাজারে ছেড়েছে, যার মধ্যে শাওমি মি এ১, মি এ২ এবং মি এ২ লাইট ছাড়া সবগুলো যন্ত্রেই মিইউআই প্রি-ইন্সটলকৃত অবস্থায় থাকে।  শাওমির নিজস্ব যন্ত্রে ব্যবহৃত সফটওয়্যারে এমন কিছু এপ্লিকেশন ও সুবিধা রয়েছে যা আফটারমার্কেট সংস্করণে সাধারণত থাকে না। তাদের  নিজস্ব যন্ত্র ছাড়াও শাওমি অন্যান্য স্মার্টফোন ব্র্যান্ডের স্মার্টফোনে মিইউআই ফ্ল্যাশের সুযোগ প্রদান করে। ফেব্রুয়ারি ২৪, ২০১৬ সালে শাওমি জানায় বিশ্বব্যাপী ১৭ কোটি ব্যবহারকারী রয়েছে, এবং প্রায় ৩৪০ এর অধিক স্মার্টফোনে এর সমর্থন রয়েছে।
শাওমি বিভিন্ন স্মার্টফোন তৈরি করেছে, কিছু অ্যান্ড্রয়েড ওয়ান এবং অন্যদের অ্যান্ড্রয়েডের বর্তমান সংস্করণের উপর ভিত্তি করে মিইউআই তৈরি করা হয়েছে।

উন্নয়ন 
প্রথমদিককার শাওমি রমগুলো অ্যান্ড্রয়েড ফ্রয়ো ২.২ ভিত্তিক ছিলো এবং শাওমি টেক কর্তৃক চায়নিজ ভাষায়  ডেভেলপ করা হয়েছিলো। প্রাথমিক ফ্রেমওয়ার্ক উন্নয়নের জন্যে শাওমি একাধিক এপ্লিকেশন সংযুক্তকরে; যার মধ্যে নোটস, ব্যাকআপ, মিউজিক এবং গ্যালারি ছিলো। মিইউআই তারপর স্বাধীন ডেভেলপার ও ফ্যান গ্রুপ কর্তৃক অনুবাদ ও পোর্ট করা হতো। এখনও এমন অপ্রাতিষ্ঠানিক সংস্করণ প্রকাশিত হয়, তবে শাওমি নিজস্ব স্মার্টফোন বাজারে ছাড়ার পর এর জনপ্রিয়তা কমে যায়। প্রতি বৃহস্পতিবার সাধারণত ওটিএ আপডেটগুলো প্রদান করা হয়।

মিইউআই ও গুগল সেবা
চায়নিজ সরকারের সাথে গুগলের কিছু মতবিরোধ রয়েছে এবং গুগলের অনেকগুলো সেবা প্রবেশ ব্লক করা হয়েছে। তাই চায়নায় মিইউআই গুগল প্লে সেবা সহযোগে আসে না। তবে চায়নার বাইরেও শাওমির বিশাল বাজার রয়েছে, যেখানে মিইউআই গুগলের সেবাসহিত আসে। মিইউআইয়ের বৈশ্বিক সংস্করণ গুগল কর্তৃক অনুমোদনকৃত।

মিইউআই ভার্সেস অ্যান্ড্রয়েড 
যদিও মিইউআই অ্যান্ড্রয়েড প্ল্যাটফর্মের উপর ভিত্তি করে নির্মিত, এর ডিফল্ট ইউজার ইন্টারফেস অনেকটা দেখতে আইওএসের মত, যেখানে এপ্লিকেশন ট্রে নেই, তার বদলে আইকনগুলো হোম প্যানেলে সাজানো।
অন্যান্য সাদৃশ্যের মধ্যে রয়েছে এর এপ্লিকেশন আইকনগুলোর ইউনিফর্ম গঠনপ্রকৃতি, ডায়ালার ও ইন-কল ইন্টারফেস, সেটিংস এপ, এবং টোগলগুলোর ভিজুয়াল এপিয়ারেন্স। অনেকের মতে যেসব আইওএস ব্যবহারকারী অ্যান্ড্রয়েডে আসতে চায় তাদের জন্যে এটি বাড়তি একটি কারণ হিসেবে থাকে। তবে ইদানীং মিইউআই স্টক এন্ড্রয়েডের মত তবে নিজস্ব একটি ডিজাইন পদ্ধতি অনুসরণ করছে। মিইউআই ১০ এর অনেকগুলো বিষয়ই অ্যান্ড্রয়েড ৯.০ পাইয়ের মত, যার মধ্যে রয়েছে মাল্টিটাস্কিং মেনু, ভলিউম রকার ও জেসচার কন্ট্রল।  মিইউআই ১০ এখন দেখতে অনেকটা অ্যান্ড্রয়েড পাইয়ের মতই।

অন্য একটি প্রধান পার্থক্য হলো, মিইউআইয়ে থিমিং সাপোর্ট রয়েছে, স্টক অ্যান্ড্রয়েডে যা নেই। এমনকি এডভান্স ব্যবহারকারীরা এর মাধ্যমে তাদের মুঠোফোনের হার্ড-কোডেড ফার্মওয়্যারেও পরিবর্তন আনতে পারে।

আরও দেখুন 
 অ্যান্ড্রয়েড
 রুটিং

বহিসূত্র

বহিঃসংযোগ 
 চায়নিজ প্রাতিষ্ঠানিক ওয়েবসাইট
 ইংরেজি প্রাতিষ্ঠানিক ওয়েবসাইট
 

লিনাক্স
মোবাইল অপারেটিং সিস্টেম
ফ্রী মোবাইল সফটওয়্যার
গ্রথিত লিনাক্স বন্টন
কাস্টম অ্যান্ড্রয়েড ফার্মওয়্যার
এম্বেডেড লিনাক্স
মোবাইল লিনাক্স
ক্লাউড ক্লায়েন্ট
মুক্ত মোবাইল সফটওয়্যার
শাওমি
চীনা মার্কা
লিনাক্স ডিস্ট্রিবিউশন
পঞ্চম জাতীয় সংসদ সদস্যদের তালিকা

পঞ্চম জাতীয় সংসদ নির্বাচন বাংলাদেশে ২৭শে ফেব্রুয়ারি ১৯৯১ সালে অনুষ্ঠিত হয়। নিচে নির্বাচিত সংসদ সদস্যদের তালিকা দেয়া হল।

সংসদ সদস্যদের তালিকা

সংরক্ষিত মহিলা আসন

আরও দেখুন
 চতুর্থ জাতীয় সংসদ সদস্যদের তালিকা
 ষষ্ঠ জাতীয় সংসদ সদস্যদের তালিকা

তথ্যসূত্র

৫